
Parlamentul României

Camera Deputaţilor
	Comisia pentru sănătate şi familie 
	
	Comisia pentru muncă şi protecţie socială

	Bucureşti, 5 septembrie 2014
	
	Bucureşti, 5 septembrie 2014

	Nr. 4c-8/162
	
	Nr. 4c-7/337


RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.23/2014 pentru modificarea şi completarea Legii nr.95/2006 privind reforma în domeniul sănătăţii şi pentru modificarea unor acte normative în domeniul sănătăţii
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru sănătate şi familie şi Comisia pentru muncă şi protecţie socială au fost sesizate, prin adresa 
nr. PLx 342/2014 din 23 iunie 2014, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.23/2014 pentru modificarea şi completarea Legii nr.95/2006 privind reforma în domeniul sănătăţii şi pentru modificarea unor acte normative în domeniul sănătăţii.
La întocmirea prezentului raport comun, Comisiile au avut în vedere avizul favorabil al Consiliului Legislativ, cu observaţii şi propuneri (nr.555/314.05.2014).

Proiectul de lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, în vederea implementării corespunzătoare a acquis-ului comunitar şi a angajamentelor ce revin României în calitate de stat membru al Uniunii Europene, cu privire la transparenţa măsurilor care reglementează includerea medicamentelor în domeniul de aplicare al sistemelor naţionale de asigurări de sănătate, în concordanţă cu prevederile Directivei nr.89/105/CEE a Consiliului din 21 decembrie 1988 privind transparenţa măsurilor care reglementează stabilirea preţurilor medicamentelor de uz uman şi includerea acestora în domeniul de aplicare al sistemelor naţionale de asigurări de sănătate.

Totodată, s-au corectat unele prevederi din OUG nr.144/2008 referitoare la vârsta de pensionare a asistenţilor medicali generalişti, moaşelor şi asistenţilor medicali întrucât, potrivit OUG nr.144/2008, aceste categorii de personal medical se pensionau la vârsta de 65 de ani, iar prin modificarea adusă de Legea nr.53/2014, care aprobă OUG nr.144/2008, asistenţii medicali generalişti, moaşele şi asistenţii medicali se pensionează conform reglementărilor în vigoare, respectiv în temeiul Legii nr.263/2010 privind sistemul unitar de pensii publice. Prin această modificare, se evită diminuarea periculoasă a numărului de asistenţi medicali generalişti, moaşe şi asistenţi medicali angajaţi din unităţile sanitare publice, instituţii care se confruntă deja cu un deficit major de personal de specialitate.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile art.63 din Regulamentul Camerei Deputaţilor, republicat, cele două comisii au dezbătul proiectul de lege în şedinţe separate.
Membrii Comisiei pentru sănătate şi familie au examinat proiectul de lege în şedinţa din 25 iunie 2014. La lucrările comisiei şi-au înregistrat prezenţa 18 deputaţi, din totalul de 19 membri.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Răzvan Vulcănescu – Subsecretar de Stat în cadrul Ministerului Sănătăţii. 
Membrii Comisiei pentru muncă şi protecţie socială au examinat proiectul de lege în şedinţa din 2 septembrie 2014. La lucrările comisiei şi-au înregistrat prezenţa 23 deputaţi, din totalul de 23 membri.
La dezbateri au participat, în conformitate cu prevederile art.55 din Regulamentul Camerei Deputaţilor, republicat:

· d-l Francisk Iulian Chiriac – Secretar de Stat, Ministerul Sănătăţii

· d-na Ileana Ciutan – Preşedinte Casa Naţională de Pensii Publice

· d-na Corina Teodor – coordonator departament Relaţia cu Parlamentul, Ministerul Sănătăţii.
Proiectul de lege a fost adoptat de Senat în şedinţa din 18 iunie 2014.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma finalizării dezbaterilor, membrii celor două comisii au hotărât, cu unanimitate de voturi, să supună plenului Camerei Deputaţilor, adoptarea proiectului de lege cu amendamente, redate în anexa la prezentul raport:


PREŞEDINTE,






PREŞEDINTE,



Rodica Nassar 






Florin Iordache


        

SECRETAR,   






SECRETAR,



Florin Buicu 






Mihăiţă Găină

Întocmit,
Şef birou Gheorghe Marinescu 

Consilier parlamentar Livia Spînu








Consilier parlamentar Lidia Vlădescu
Anexa

Amendamente admise
În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text ordonanţă

	Text Senat
	Text propus de Comisii
(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.23/2014 pentru modificarea şi completarea Legii nr.95/2006 privind reforma în domeniul sănătăţii şi pentru modficarea unor acte normative în domeniul sănătăţii

	Nemodificat
	

	2. 
	__
	Articol unic - Se aprobă Ordonanţa de urgenţă a Guvernului nr.23 din 13 mai 2014 pentru modificarea şi completarea Legii nr.95/2006 privind reforma în domeniul sănătăţii şi pentru modificarea unor acte normative în domeniul sănătăţii, publicată în Monitorul Oficial al României, Partea I, nr.359 din 15 mai 2014, cu următoarea completare:
	Nemodificat.
	

	3. 
	Titlul ordonanţei

Ordonanţă de urgenţă pentru modificarea şi completarea Legii nr.95/2006 privind reforma în domeniul sănătăţii şi pentru modificarea unor acte normative în domeniul sănătăţii

	__
	Nemodificat
	

	4. 
	Art.I. – Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:


	__
	Nemodificat
	

	5. 
	1. La articolul 29, după alineatul (2) se introduce un nou alineat, alineatul (3), cu următorul cuprins:
"(3) Modalitatea de utilizare şi completare a dosarului electronic de sănătate al pacientului va fi stabilită prin norme metodologice de aplicare a prevederilor referitoare la dosarul electronic de sănătate al pacientului, care se aprobă prin hotărâre a Guvernului ."

	__
	Nemodificat
	

	6. 
	2. La articolul 54, după alineatul (7) se introduce un nou alineat, alineatul (8), cu următorul cuprins:
"(8) Modalitatea privind includerea, extinderea indicaţiilor, neincluderea sau excluderea medicamentelor în/din lista menţionată la alin.(7) este prevăzută la art.2321."
	__
	Nemodificat
	

	7. 
	3. După articolul 232 se introduce un nou articol, articolul 2321, cu următorul cuprins:

„Art.2321. – (1) Criteriile de evaluare a tehnologiilor medicale, a documentaţiei care trebuie depusă de solicitanţi, a instrumentelor metodologice utilizate în procesul de evaluare privind includerea, extinderea indicaţiilor, neincluderea sau excluderea medicamentelor în/din Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate se aprobă prin ordin al ministrului sănătăţii, la propunerea Agenţiei Naţionale a Medicamentului şi a Dispozitivelor Medicale.

(2) Metodologia de evaluare privind includerea, extinderea indicaţiilor, neincluderea sau excluderea medicamentelor în/din Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, precum şi căile de atac se aprobă prin ordin al ministrului sănătăţii, la propunerea Agenţiei Naţionale a Medicamentului şi a Dispozitivelor Medicale.”


	__
	Nemodificat
	

	8. 
	4. La articolul 331, alineatele     (2) – (5) se abrogă.


	__
	Nemodificat
	

	9. 
	Art.II. – Pentru anul 2014, reevaluarea medicamentelor din Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, în condiţiile prevăzute la art.I pct.3, se definitivează până la data de 30 octombrie 2014.


	__
	Nemodificat
	

	10. 
	Art.III. – Ordonanţa de urgenţă a Guvernului nr.144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, publicată în Monitorul Oficial al României, Partea I, nr.785 din 24 noiembrie 2008, aprobată cu modificări prin Legea nr.53/2014, se modifică şi se completează după cum urmează:
1. La articolul 22, alineatul (4) se modifică şi va avea următorul cuprins:

„(4) Asistenţii medicali generalişti, moaşele şi asistenţii medicali se pensionează la vârsta de 65 de ani, indiferent de sex.”
2. La articolul 22, după alineatul (5) se introduc două noi alineate, alineatele (51) şi (52), cu următorul cuprins:

„(51) La cerere, asistenţii medicali generalişti, moaşele şi asistenţii medicali se pot pensiona, în condiţiile prevăzute de Legea nr.263/2010 privind sistemul unitar de pensi publice, cu modificările şi completările ulterioare.

(52) Prin derogare de la dispoziţiile art.56 alin.(1) lit.c) din Legea nr.53/2003 – Codul muncii, republicată, cu modificările şi completările ulterioare, contractul de muncă al asistenţilor medicali generalişti, moaşelor şi asistenţilor medicali încetează de drept la îndeplinirea cumulativă a condiţiilor privind împlinirea vârstei de 65 de ani şi a stagiului minim de cotizare realizat în sistemul public de pensii sau la data comunicării deciziei de pensie pentru limită de vârstă, a pensiei de invaliditate, pensiei anticipate parţiale, pensiei anticipate, pensiei pentru limită de vârstă cu reducerea vârstei standard de pensionare, în cazurile prevăzute la alin.(51).”

___
	- La articolul III, după punctul 2 se introduce un nou punct, pct.3, cu următorul cuprins:
„3. După articolul 22 se introduce un nou articol, art.221, cu următorul cuprins:

Art.221. – (1) Asistenţii medicali generalişti, moaşele şi asistenţii medicali pensionaţi în condiţiile art.22 alin.(4) şi (51) în perioada 24 aprilie – 15 mai 2014 care formulează cerere pentru desfăşurarea activităţii în sistemul public de sănătate sunt exceptaţi de la aplicarea prevederilor art.30 alin.(1) din Legea nr.53/2003 – Codul muncii, republicată, cu modificările şi completările ulterioare.

(2) Pentru situaţiile prevăzute la alin.(1), contractul individual de muncă pe durată determinată se încheie până la împlinirea vârstei de 65 de ani a asitenţilor medicali generalişti, moaşelor şi asistenţilor medicali.

(3) Cumulul pensiei cu salariul pentru situaţiile prevăzute la alin.(1) se realizează în condiţiile legii.

(4) Metodologia de ocupare a posturilor se aprobă prin ordin al ministrului sănătăţii.”


	- La articolul III, după punctul 2 se introduce un nou punct, pct.3, cu următorul cuprins:

Pct.1 şi 2 nemodificate
„3. După articolul 22 se introduce un nou articol, art.221, cu următorul cuprins:

Art.221. – (1) Asistenţii medicali generalişti, moaşele şi asistenţii medicali pensionaţi în perioada        24 aprilie – 15 mai 2014 care formulează cerere pentru desfăşurarea activităţii în sistemul public de sănătate sunt exceptaţi de la aplicarea prevederilor art.30 alin.(1) din Legea nr.53/2003 – Codul muncii, republicată, cu modificările şi completările ulterioare.”
Alin.(2) – (4) nemodificate
Autori: membrii comisiilor

	Pentru respectarea normelor de tehnică legislativă.
Pentru evitarea dublei reglementări.

